รายชื่อตอนในเป็นต่อ (ช่องวัน)
เป็นต่อ 2020

| 24 | 18 กรกฎาคม 2563 | เลิกคุยทั้งอำเภอเพื่อเธอคนเดียว | มารี เบรินเนอร์ (น้ำ) พิชานา อยู่สุข (หมวย) วนิดา แสงสุข (ติ๋ม) | เป็นต่อนัดน้องน้ำมาดินเนอร์ด้วยกันที่บางบาร์ แต่หมวยแวะมาบางบาร์พอดีเพราะคิดถึงเป็นต่อหลังจากไม่ได้เจอกันนาน พี่ยมเห็นท่าไม่ดีเลยเข้าไปบอกเป็นต่อและขอเงิน 2,000 บาท เพื่อที่จะได้เข้าไปดึงความสนใจหมวยให้ | พอใจจ้างแม่บ้านใหม่ชื่อติ๋มให้เข้ามาดูแลห้อง โดยต่อหน้า ติ๋มทำงานดีทุกอย่างไม่มีขาดตกบกพร่อง แต่ลับหลังติ๋มใช้ห้องพอใจตั้งวงเล่นไพ่กันอย่างสนุกสนาน และพี่กอล์ฟที่เข้ามาเอาของก็มาเห็นเข้าพอดี เลยเอาเรื่องนี้ไปฟ้องพอใจ | ติ๋มเห็นท่าไม่ดีเลยล้มวงและกลับไปทำงานต่อ พอใจมาเห็นก็ยังไม่ปักใจเชื่อพี่กอล์ฟ จนกระทั่งพี่กอล์ฟซักจนติ๋มจวนตัว พอใจเลยบอกว่าห้องมีกล้องวงจรปิด เปิดกล้องดูก็รู้แล้ว ติ๋มยอมจำนนต่อหลักฐานเลยขอไม่ให้พอใจเอาเรื่องและขอลาออกโดยไม่รับค่าจ้าง เจ๊มิ้นท์เลยเสนอให้พอใจรับพี่กอล์ฟกลับมาทำงาน พอใจเลยยอมรับกลับมาทำงาน :: หมวยเข้าไปเจอเป็นต่ออยู่กับสาวอื่นพอดี เลยโทรตามเจนนี่ให้มาดึงเป็นต่อออกไปอยู่ด้วยกัน แต่เป็นต่อกลับบอกว่าอย่างจริงจังกับน้ำในฐานะคนรัก ไม่ใช่รักสนุกเหมือนแต่ก่อน หมวยกับเจนนี่เลยขอเลิกกับเป็นต่อ และน้ำก็ขอลองเสี่ยงกับเป็นต่อดูสักตั้ง |
| 25 | 25 กรกฎาคม 2563 | อายมั้ยล่ะ |  | พี่กอล์ฟเอาเรื่องอายกับขั้นเทพ (ตอน 20) มาเล่าให้พี่ยมฟัง พี่ยมเลยเอาไปเล่าต่อให้วอกฟัง วอกได้ยินเช่นนั้นเลยรีบไปคอนโดเพื่อหวังกินอายฟรี แต่พี่ยมก็เข้ามาขัดเพราะตนก็หวังจะกินอายฟรีเหมือนกัน ระหว่างนั้นพี่อู๊ดเผลอเข้ามาชนอาย อายเลยชวนพี่อู๊ดขึ้นห้องแทน | พอใจปรึกษาเป็นต่อเรื่องที่จะเปลี่ยนร้านซักรีด หลังร้านเก่าทำเสื้อผ้าเหม็นหลายครั้ง และทุกคนก็เห็นดีเห็นงามกันหมด แต่เจ๊มิ้นท์ที่ยืนแอบฟังอยู่ตรงห้องน้ำกลับเข้าใจผิด คิดว่าพอใจจะไล่พี่กอล์ฟออกจริง ๆ เลยรีบโทรไปเรียกพี่กอล์ฟมาเตือนก่อน | พี่กอล์ฟเข้าใจและขอเป็นฝ่ายเดินจากพอใจไปก่อน พอเจ๊มิ้นท์เข้าไปถาม พอใจเลยบอกว่าเจ๊มิ้นท์กำลังเข้าใจผิด เจ๊มิ้นท์เลยบอกไปว่าบอกพี่กอล์ฟไปแล้ว เป็นต่อเลยรีบให้เจ๊มิ้นท์ไปตามพี่กอล์ฟกลับมาเพื่อเคลียร์กัน :: พี่อู๊ดเดินกลับลงมาจากห้องอาย และพยายามบอกทั้งสองคนว่าอย่าขึ้นไปเลย น้องอายไม่ใช่อย่างที่คิดไว้ แต่พี่ยมและวอกไม่เชื่อ เลยรีบเข้าไปจีบอายก่อน และเป็นวอกที่ได้ขึ้นห้องอายต่อ จนได้รู้ความจริงว่าอายเป็นกะเทยและยังไม่ได้ผ่าออก วอกเลยรีบกลับลงมาเรียกให้พี่ยมขึ้นไปเจอเอง วันต่อมาพี่ยมตัดสินใจละทางโลภแล้วหันหน้าเข้าวัด จนทำให้ทุกคนตกใจ |
| 26 | 1 สิงหาคม 2563 | เก่าอยู่ใน..ใหม่อยู่นอก | พัสกร พลบูรณ์ (ปราง) ทฤฒมน รวัลกรภคณัช (จินนี่) | วอกนัดน้องปรางมาดินเนอร์เพื่อปรับความเข้าใจกัน แต่ยังไม่ทันที่น้องปรางจะมาถึง จินนี่กลับเข้ามาหาวอกก่อนเพราะอยากหาคนคุยด้วย เป็นต่อเลยรีบบอกให้วอกห้ามไม่ให้น้องปรางมาที่ร้านเด็ดขาด ไม่เช่นนั้นน้องปรางที่โกรธอยู่ได้ไล่กระทืบวอกแน่ | (เหตุการณ์ต่อเนื่องจาก ตอน 25) เจ๊มิ้นท์กลับมาหาพวกพอใจพร้อมบอกข่าวดีว่าหาพี่กอล์ฟเจอแล้ว เพราะตนเห็นพี่กอล์ฟแอ๊บแมนทำงานเป็นยามในหมู่บ้านแห่งหนึ่ง พอใจเลยไปชวนกลับมาทำงานซึ่งพี่กอล์ฟตอบตกลง แต่พี่กอล์ฟกลับขอเวลา 1 เดือนเพื่อทำงานให้เรียบร้อยก่อน เจ๊มิ้นท์สงสัยเลยชวนอยู่แอบดูด้วยกัน | พี่กอล์ฟไปติดยามผู้ชายชื่อจอมที่ทำงานอยู่อีกกะหนึ่ง เจ๊มิ้นท์เดาไม่ผิดเลยออกไปแฉพี่กอล์ฟกับจอมว่าพี่กอล์ฟเป็นกะเทย และให้จอมเอาไปฟ้องหัวหน้างานเพื่อให้ไล่พี่กอล์ฟออก แต่จอมกลับบอกว่าตนรู้ตั้งแต่แรกว่าพี่กอล์ฟเป็นกะเทยและตนรับได้ พอใจเลยปล่อยให้พี่กอล์ฟทำงานต่อไปตามที่ขอไว้ :: เป็นต่อให้วอกไปบอกน้องปรางว่าที่ร้านเจอคนติดโควิด-19 1 คน น้องปรางเชื่อและยอมออกไปโดยดี แต่แล้วน้องปรางก็กลับเข้ามาที่ร้านและเห็นวอกนั่งกับจินนี่ น้องปรางเลยบังคับให้วอกบอกจินนี่ว่าตนเป็นแฟนใหม่ จินนี่เลยบอกปรางว่าตนเข้าใจและมาคุยกับวอกในฐานะเพื่อนเฉย ๆ น้องปรางยินดีเลยคุยเป็นเพื่อนไปอีกคน |
| 27 | 8 สิงหาคม 2563 | Pool Party พี่ต้องบ้า |  | จ็อดชวนพี่ยมไปปาร์ตี้ที่พัทยาด้วยกัน และน้องไอซ์จะคอยบริการพี่ยมอย่างถึงใจ พี่ยมได้ยินเช่นนั้นเลยวางแผนแกล้งบ้าเพื่อที่จะได้ชิ่งหนีไปเที่ยวปาร์ตี้ตามลำพัง | พี่กอล์ฟพาจอมมาหาพวกเป็นต่อเพื่อแนะนำให้รู้จักในฐานะแฟน แต่ซูซี่กลับเรียกพี่กอล์ฟออกไปคุยกันก่อน จอมเลยเผยสถานะว่าเป็นเกย์สาวให้เป็นต่อได้เห็น เป็นต่อเลยเอามาบอกขั้นเทพ ขั้นเทพไม่เชื่อเลยเดินออกไปดูและตกใจมากที่จอมเกย์ที่เป็นต่อเจอ คือจอมเดียวกับที่พี่กอล์ฟกำลังจีบ | เป็นต่อวางแผนให้ขั้นเทพดึงความสนใจพี่กอล์ฟเพื่อที่จะได้หลอกถามพี่กอล์ฟว่ารู้สถานะของจอมหรือเปล่า แต่พี่กอล์ฟยืนยันว่าจอมเป็นผู้ชาย เป็นต่อเลยให้พี่กอล์ฟไปเสวยสุขตามลำพังโดยไม่บอกเรี่องที่จอมเป็นเกย์ :: พี่ยมแกล้งบ้าจนทุกคนเชื่อเลยจะเดินแผนขั้นต่อไปด้วยการวิ่งหนีออกไปข้างนอกเพื่อที่จะได้ชิ่งไปพัทยาเลย แต่ยังไม่ทันออกจากร้าน จวบกลับต่อยหน้าพี่ยมจนสลบคาที่ พี่ยมตื่นมาอีกครั้งเลยตกใจมากที่เจ๊มิ้นท์พามารักษาที่โรงพยาบาลบ้า วันต่อมาพี่หมอนมาเฉลยว่าตนรู้แผนทั้งหมดเลยโทรไปบอกให้เจ๊มิ้นท์รู้ และให้ทุกคนตามน้ำพี่ยมไปก่อน พี่ยมเลยขอให้เจ๊มิ้นท์พาออกไป แต่เจ๊มิ้นท์กลับฝากพี่ยมไว้ที่โรงพยาบาลต่ออีก 2 คืน พี่อู๊ดเลยบอกว่าดีขนาดไหนแล้วที่พี่หมอนบอกไม่หมด |
| 28 | 15 สิงหาคม 2563 | ลองใจเขา..ใจเราขาด | มารี เบรินเนอร์ (น้ำ) | พี่ยมหมั่นไส้เป็นต่อที่พลอดรักกับน้ำจนหวานออกนอกหน้า เลยไปจ้างให้บีมไปทำทีจีบน้ำฟ้าเพื่อที่จะได้ดูท่าทีของน้ำว่าจริงใจกับเป็นต่อคนเดียวหรือเปล่า แต่แล้วพี่ยมก็ได้รู้ว่าน้ำไม่ได้ใสขนาดนั้น พี่ยมเลยวางแผนแฉน้องน้ำให้เป็นต่อได้รู้ด้วยการให้บีมพามาบางบาร์ | พอใจเอาเรื่องที่จอมเป็นลูกสาวมาบอกเจ๊มิ้นท์ เจ๊มิ้นท์เลยได้ไอเดียวางแผนแฉจอมก่อนที่พี่กอล์ฟจะถูกหลอกไปมากกว่านี้ | เจ๊มิ้นท์ให้พี่กอล์ฟออกไปรอข้างนอก และคอยดึงความสนใจจากจอม พร้อมกับให้ไหลคอยสร้างสถานการณ์เพื่อให้จอมแอ๊บแตก แต่ไหลทำพลาด พี่กอล์ฟเลยยังไม่รู้ความจริง :: น้ำตัดสินใจรุกจีบบีมจนบีมกลัวมาก น้ำเลยเรียกทุกคนที่ซ่อนอยู่หลังร้านออกมา พร้อมกับเฉลยว่าตนรู้แผนตั้งแต่แรกแล้ว เพราะบีมลืมลบไลน์ที่คุยกับพี่ยมออก เป็นต่อเลยได้รู้ความจริงว่าน้ำยังจริงใจกับเป็นต่ออยู่ และที่เห็นทั้งหมดเป็นเพียงแค่การแสดง ก่อนกลับบีมเลยเฉลยตัวว่าเป็นลูกสาว ทุกคนเลยเข้าใจว่าทำไมบีมกลัวน้ำมาก |
| 29 | 22 สิงหาคม 2563 | งบน้อยร้อยยี่สิบดริ้งค์ |  | เลาจน์เจ้าประจำจัดโปรโมชันลด 80% ต้อนรับคลายล็อกเฟส 5 พี่ยมเลยชวนวอกและพี่อู๊ดไปเที่ยวเลาจน์ด้วยกัน เพราะตั้งแต่โควิดระบาด พวกพี่ยมก็ไม่ได้เที่ยวเลาจน์กันมานาน | เจ๊มิ้นท์ลงทุนจัดปาร์ตี้ LGBT เพื่อชวนพี่กอล์ฟและจอมมาปาร์ตี้ด้วยกัน แต่ใจจริงแล้วเจ๊มิ้นท์อยากแฉจอมใจจะขาด เจ๊มิ้นท์เลยวางแผนเอาผู้ชายมาล่อเพื่อให้จอมกับพี่กอล์ฟจีบแข่งกัน แต่เพราะพี่กอล์ฟทำคะแนนเยอะจนจอมอิจฉา จอมเลยท้าพี่กอล์ฟตบหน้าร้าน | พี่กอล์ฟรู้ว่าคนที่จะตบด้วยคือจอมเพราะเจ๊มิ้นท์ขอให้ถอดหน้ากากออกก่อน พวกพอใจเลยถามว่าจอมแอ๊บแมนมาหลอกพี่กอล์ฟทำไม จอมเลยบอกไปว่าทำไปเพราะผัวป่วยและจำเป็นต้องใช้เงิน และตนเห็นพี่กอล์ฟมาชอบพอดีเลยปลอมตัวเพื่อหลอกขอเงิน พี่กอล์ฟเลยให้จอมใช้เงินคืนทั้งหมด ไม่เช่นนั้นจะฟ้องเจ้านายให้ไล่จอมออกจากงาน :: พี่ยมสั่งดริ้งค์ไป 120 ดริ้งค์ เพื่อดึงสาว ๆ ให้อยู่ด้วยนาน ๆ แต่พอบิลมาทุกคนถึงกับผงะ เพราะร้านเรียกเก็บ 45,000 บาท พี่ยมเลยถามว่าไม่ได้ลดค่าดริ้งค์ด้วยหรือเปล่า ร้านเลยชี้แจงโปรโมชันว่าลดเฉพาะค่าอาหารและเครื่องดื่มไม่รวมดริ้งค์ ทุกคนเลยเป็นลมเพราะไม่มีเงินจ่าย สุดท้ายพี่ยมก็ต้องเรียกให้พี่หมอนมาช่วยจ่ายให้ พี่หมอนเลยได้ทีถ่ายคลิปแบล็คเมล |
| 30 | 29 สิงหาคม 2563 | เจ้าหญิงนิทรามั้ย | โสรยา ศรีมิตร (ลูกน้ำ) | (เหตุการณ์ต่อเนื่องจาก ตอน 29) พี่อู๊ดโวยวายตื่นตูมใส่พี่ยม เพราะยาสลบที่พี่ยมให้ไปวางใส่พี่ลูกน้ำ ทำให้พี่ลูกน้ำยังไม่ฟื้นจากฤทธิ์ยาจนถึงบ่ายกว่า แถมพี่ลูกน้ำมีนัดเซ็นค้ำประกันรถใหม่ให้กับแม่ด้วย พี่อู๊ดเลยเป็นกังวลเลยจะพาส่งโรงพยาบาลเพื่อให้แพทย์ช่วยเหลือ | เป็นต่อให้ขั้นเทพพาน้องเบลล์มาเล่นละครเป็นแฟน เพราะอยากลองใจพอใจว่าถ้าเอาแฟนใหม่มาเปิดตัว พอใจจะว่าอย่างไร แต่ยังไม่ทันจะเริ่มแผน พอใจกลับหงุดหงิดพ่ออยู่ก่อนแล้ว และพอพอใจเห็นเบลล์ ตนเลยรีบปรี่เข้ามาถามว่าน้องเบลล์เป็นใคร เป็นต่อเลยบอกไปว่านี่เป็นแฟนใหม่ ทำให้พอใจไม่สบอารมณ์มาก | พอใจหงุดหงิดขั้นสุด แถมเจอเจ๊มิ้นท์ยุให้เข้าไปตบ น้องเบลล์เลยรีบเฉลยว่าตนแค่มาเล่นละครเป็นแฟนเฉย ๆ ไม่ได้มีอะไรกัน พอใจเลยถามว่าทำไปทำไม เป็นต่อเลยบอกไปว่าตนจะมูฟออนไปหาคนอื่นเพราะคุยกับทิพย์ลงตัวแล้ว แต่พอใจไม่โอเคและยื่นคำขาดว่าแฟนเป็นต่อจะต้องเป็นทิพย์เท่านั้น ไม่งั้นตนไม่นับญาติ :: พี่ลูกน้ำฟื้นขึ้นมาก่อนและสงสัยมากว่าพวกพี่อู๊ดแบกร่างตนทำไม ก่อนจะได้สติว่าวันนี้ตนมีนัดและต้องรีบออกไปทำธุระก่อน พี่อู๊ดใจชื้นที่พี่ลูกน้ำไม่ได้เป็นอะไรไปมากแถมจำได้แค่ว่าโดนวางยาสลบ พี่อู๊ดเลยโกหกไปว่าตนเห็นว่าลูกน้ำนอนไม่หลับแถมทำงานหนักมาหลายวัน เลยวางยาสลบให้กินเพื่อให้พี่ลูกน้ำได้พักผ่อนเต็มที่ พี่ลูกน้ำเลยไม่ถือโทษโกรธอะไร เพราะเข้าใจแค่ว่าทำไปเพราะเป็นห่วง |
| 31 | 5 กันยายน 2563 | ห่างกันสักพักไหม |  | เจ๊มิ้นท์โดนหมอดูชื่อโรจน์ทักว่าถ้าอยากให้ร้านขายดิบขายดี ต้องเว้นระยะห่างจากพี่ยม 200 กิโลเมตร เป็นเวลา 2 วัน เจ๊มิ้นท์เลยอนุญาตให้พี่ยมไปเที่ยวต่างจังหวัดได้เป็นพิเศษ พี่ยมสงสัยมากว่าทำไมรอบนี้เจ๊มิ้นท์ใจอ่อนง่าย เลยสงสัยว่าเจ๊มิ้นท์จะซุกผู้ชายไว้หรือเปล่า เจ๊มิ้นท์เลยบังคับให้พี่ยมไปต่างจังหวัดแทน ไม่เช่นนั้นตนจะเลิกคบพี่ยม | เป็นต่อยังไม่ยอมแพ้เรื่องที่จะพาน้ำเข้ามาแนะนำตัวให้ทุกคนได้รู้จัก เลยให้ขั้นเทพไปสืบกับพอใจว่าช่วงนี้อยากได้อะไรเป็นกรณีพิเศษหรือเปล่า พอใจเลยบอกขั้นเทพไปว่าอยากได้กระเป๋าแบรนด์เนมใบหนึ่ง ราคา 30,000 บาท เป็นต่อตกใจมากที่ของที่พอใจอยากได้มีราคาแพง ตนเลยยอมควักเงินไปซื้อให้โดยหวังว่าจะให้พอใจใจอ่อน | ขั้นเทพเอากระเป๋ามาให้จริง ๆ แต่บอกไปว่าเป็นต่อเป็นคนซื้อให้ พอใจเลยเค้นถามกลับว่าซื้อมาเพราะอยากมีแฟนใหม่ใช่ไหม เป็นต่อเลยบอกไปแค่ว่าไปฟังพระเทศน์มาเลยเอากลับมาคิดว่าที่ผ่านมาไม่ได้ให้ความสนใจพอใจดีพอ ก็เลยซื้อให้แค่นั้น พอใจเห็นด้วยเรื่องที่พระเทศน์ แต่ก็ยังไม่ยอมเรื่องแฟนใหม่อยู่ดี :: ทั้งหมดเป็นแผนของพี่ยมเพื่อที่จะได้ชิ่งหนีไปเที่ยวหัวหิน แต่แล้วแผนแตกเพราะเจ๊มิ้นท์เรียกแกร็บกลับบ้าน แกร็บที่มารับคือโรจน์และตนก็เหลือบไปเจอชุดหมอดูในรถ เจ๊มิ้นท์เลยรู้ทันทีว่าตนโดนหลอก เลยเปิด GPS ตามมาเพื่อกระทืบพี่ยม พร้อมขู่วอกกับพี่อู๊ดว่าถ้าร่วมขบวนการชั่วกับพี่ยมอีกแม้แต่ครั้งเดียว ตนจะฟ้องปรางกับพี่ลูกน้ำว่าทั้งสองคนแอบหนีปาร์ตี้ |
| 32 | 12 กันยายน 2563 | น้องดุนะ..พี่ไหวหรอ | มารี เบรินเนอร์ (น้ำ) | เป็นต่อเหมาบางบาร์จัดดินเนอร์เซอร์ไพรส์น้ำและให้วอกปลอมตัวเป็นตัวตลกเพื่อเข้ามาเซอร์ไพรส์น้ำระหว่างดินเนอร์ แต่แล้วทุกอย่างก็ผิดคาด เพราะพวกพอใจแวะเข้ามากินข้าวที่บางบาร์ วอกเลยรีบไปบอกเป็นต่อเพื่อให้เป็นต่อชิ่งหนี | ยามหน้าตึก BKL โทรมาแจ้งว่ามีคนทวงหนี้นอกระบบมาดักรอพี่ยม พี่หมอนเลยขอให้พี่ยมลงไปเจรจาประนอมหนี้ พี่ยมเห็นดี แต่ก็คิดแผนชั่วได้ เพราะพี่หมอนเพิ่งผ่าซีสต์มาและยังต้องนั่งรถเข็นอยู่ พี่ยมเลยจะใช้พี่หมอนเป็นเครื่องมือ | พี่ยมวางยาสลบพี่หมอนและปลอมตัวพี่หมอนให้กลายเป็นแม่พี่ยม แต่พี่หมอนกลับฟื้นจากฤทธิ์ยาก่อนและจะหักเงินเดือนพี่ยม พี่ยมเลยระบายออกมาว่าที่ต้องกู้นอกระบบมาเพราะพี่หมอนหักเงินเดือนจากค่าเลาจน์จนไม่เหลือแล้ว พี่หมอนเลยเล่าเรื่องที่เลาจน์ (ตอน 29) ให้เจ๊มิ้นท์ฟังจนหมดเปลือก เจ๊มิ้นท์เลยไล่กระทืบพี่ยมแทนเจ้าหนี้ :: เป็นต่อให้วอกไปบอกขั้นเทพว่าให้พาพอใจไปกินข้าวที่ร้านอื่นแทน เพราะตนยังไม่พร้อมที่จะให้พอใจมาเจอน้ำและกลัวว่าพอใจจะไม่เปิดรับน้ำเข้าครอบครัว แต่ทิพย์กลับเข้ามาสมทบก่อน เป็นต่อเลยรีบบอกให้จวบโกหกไปว่าที่เห็นรถจอดอยู่เพราะตนฝากรถไว้และตัวไม่อยู่ร้าน พอใจได้ยินเช่นนั้นเลยพากันไปกินร้านอื่นแทน |
| - | 19 กันยายน 2563 | งดออกอากาศ | - | - | - | - |
| 33 | 26 กันยายน 2563 | พอใจไฟเขียว |  | เป็นต่อซื้อของเอาใจพอใจจนพอใจยอมใจอ่อนให้เป็นต่อไปมีแฟนใหม่ เป็นต่อเห็นทางสว่างเลยนัดให้พอใจไปกินข้าวด้วยกันตอนหนึ่งทุ่ม เจ๊มิ้นท์เลยยุว่าเป็นต่ออาจจะเปิดตัวสาวคนใหม่ที่ชื่อว่าน้ำอย่างเป็นทางการ พอใจจึงตอบตกลงโดยไม่ขัดขืนอะไร | ไพรัชแอบปิ๊งและหวังจะจีบหมอน เลยสบโอกาสที่หมอนออกไปข้างนอกเข้าไปขอไลน์หมอนจากยม โดยแลกกับอาบน้ำฟรี 1 ครั้งในห้อง VIP วอกสงสัยว่าทำไมถึงทุ่มขนาดนั้น ไพรัชเลยบอกว่าตนเป็นเจ้าของอาบอบนวด ยมเลยจัดแจงให้ไลน์หมอนไป | ยมปลอมไลน์ตัวเองให้ไพรัชไปเพราะหวังแก่ของฟรี แต่แล้วไพรัชตามมาจีบในวันต่อมาพร้อมเอาช่อดอกไม้มาให้หมอน หมอนรู้เข้าความเลยแตกว่ายมปลอมไลน์พี่หมอนเพื่อหลอกเอาตั๋วอาบน้ำฟรี ไพรัชจึงเรียกค่าเสียหายทั้งหมด :: พอใจตามมาอาละวาดใส่เป็นต่อที่บางบาร์และบอกว่ายังไงตนก็ไม่ยอมรับแฟนใหม่เป็นต่อ เป็นต่อได้ยินเช่นนั้นเลยบอกเลิกกับแอนนี่ต่อหน้าพอใจ แอนนี่เลยตอกกลับใส่พอใจว่าแคร์แต่ความรู้สึกตัวเอง ทำไมไม่แคร์ความรู้สึกเป็นต่อบ้าง พอใจเลยเหวอทำอะไรไม่ถูก และรีบชวนกันไปกินข้าวร้านอื่น แต่เมื่อพอใจออกไปแล้ว เป็นต่อเลยเฉลยว่าทั้งหมดเป็นแผน เพราะรู้ว่ายังไงพอใจก็ไม่ยอมเรื่องนี้ตั้งแต่แรก |
| 34 | 3 ตุลาคม 2563 | ขุนทวงแค้น | ด.ช. รามต์ เชี่ยววงศ์กุล (ขุน) นรภัทร วิไลพันธุ์ (ขุน (วัยรุ่น)) | พี่ยมเห็นวอกกับพี่อู๊ดแกล้งน้องขุนเป็นประจำ เลยเล่าเรื่องขู่ทั้งสองคนว่าระวังโตขึ้นไปจะโดนน้องขุนล้างแค้นอย่างสาสม | เป็นต่อไม่สบายแล้วกินยานอนหลับไป พอใจเห็นโอกาสล้วงความลับว่าเป็นต่อยังแอบคุยกับแอนนี่อยู่หรือเปล่า เลยใช้โอกาสนี้ฉกโทรศัพท์เป็นต่อมาสืบหาความจริงเรื่องนี้ | เป็นต่อฟื้นขึ้นมาแล้วเห็นทิพย์ทำท่าทางมีพิรุธเลยรีบตามไปเอาโทรศัพท์คืน พอใจแม้จะปลดล็อกโทรศัพท์เป็นต่อได้ แต่ก็ยังไม่รู้ความจริงเพราะเป็นต่อลงมาเรียกก่อน เป็นต่อเลยทำทีโกรธพอใจมากที่ตนทำทุกอย่างเพื่อให้พอใจมีความสุข แต่พอใจกลับขัดขวางความสุขของตนแทน :: พี่หมอนได้ยินเช่นนั้นเลยเตือนสติทุกคนว่า เด็กจะดีหรือจะชั่ว ก็อยู่ที่การอบรมสั่งสอน และการเลี้ยงดูของพ่อแม่ และพี่ยมต้องทำตัวเป็นแบบอย่างที่ดีให้กับลูก ก่อนกำชับว่าให้รีบบอกเรื่องนี้กับเจ๊มิ้นท์โดยเร็ว |
| 35 | 10 ตุลาคม 2563 | หล่อร้อยล้าน | สุจิรา อรุณพิพัฒน์ (ฝ้าย) | คุณฝ้ายเดินชนพี่อู๊ดระหว่างทางกลับออฟฟิศ คุณฝ้ายปิ๊งพี่อู๊ดทันทีตั้งแต่แรกเห็นทำเอาพี่อู๊ดดีใจมาก และสานต่อด้วยการพาคุณฝ้ายไปทานข้าวด้วยกัน แต่พอคุณฝ้ายรู้ว่าพี่อู๊ดมีลูกเมียแล้ว คุณฝ้ายเลยเสนอเงินให้พี่อู๊ดห้าล้านบาทเพื่อให้พี่อู๊ดเอาไปให้ลูกเมีย แล้วหย่ากับลูกเมียเพื่อมาอยู่กับตนแทน ทำเอาพี่อู๊ดคิดหนักว่าจะเลือกอะไรระหว่างเงินกับครอบครัว | เจ๊มิ้นท์พาโรจน์ (ตอน 31) มาปลอมตัวเป็นหมอดูอีกครั้งเพื่อหลอกเอากระเป๋าจากพี่หมอน ด้วยการให้โรจน์ทักพี่หมอนว่าถ้ามีคนมาขออะไรก็ต้องให้ทั้งหมด ถ้าไม่ให้ความรักกับน้องโจจะมีอันเป็นไป | พี่หมอนหลงเชื่อและให้กระเป๋าเจ๊มิ้นท์ไป โชคดีที่พี่ทิพย์กลับขึ้นมาแล้วพาโรจน์ขึ้นมาด้วย พี่หมอนเลยด่าเจ๊มิ้นท์จนเสียศูนย์และเอากระเป๋าคืน :: เป็นต่อจับได้ว่าทั้งหมดเป็นแผนพี่ยม และพี่ยมก็บอกเองว่าคุณฝ้ายเป็นเพื่อนตน แต่เป็นต่อก็ยอมให้พี่ยมทำตามแผนเพราะอยากรู้เหมือนกันว่าพี่อู๊ดคิดยังไง สุดท้ายพี่อู๊ดเลือกครอบครัว และปฏิเสธเงินห้าล้านบาทจากคุณฝ้าย ทำเอาพี่ยมแพ้พนันจนต้องเอารถไปจำนำเพื่อเลี้ยงสุกี้หม้อรวมเป็นต่อ |
| 36 | 17 ตุลาคม 2563 | แผนเด็ด..เผด็จพอใจ | มารี เบรินเนอร์ (น้ำ) | พอใจยังไม่เย็นลงเรื่องที่แฟนเป็นต่อจะต้องเป็นทิพย์ เป็นต่อและน้ำเลยวางแผนให้จวบปลอมตัวเป็นโจรเพื่อไปบุกจี้พอใจและสร้างสถานการณ์ให้น้ำวิ่งเข้ามาช่วยเหลือ เพื่อให้พอใจประทับใจและยอมเป็นเพื่อนกับน้ำ เพราะเป็นต่อหวังใช้โอกาสนี้เข้าไปทำทีจีบน้ำ เผื่อพอใจจะยอมให้เป็นต่อคบกับน้ำได้ | พี่ยมพาหลานชื่อทรายเข้ามาดูงานที่ออฟฟิศ BKL พี่หมอนเห็นดีเห็นงามเลยอนุญาตให้น้องทรายดูงานและเรียนรู้งานได้ตามสะดวก แต่พอพี่หมอนจากไป ทรายก็ขอตัวไปเอาชานมไข่มุกที่สั่งไว้ขึ้นมาให้ แต่หลังจากที่ทุกคนกินชานมไข่มุกที่น้องทรายเอามาให้ ก็เผลอสลบกันทั้งออฟฟิศ ทำเอาพี่หมอนโกรธมากที่ทุกคนเล่นใหญ่เกิน | พี่หมอนพยายามปลุกทุกคนแต่ไม่ได้ผล แถมวอก พี่ยม และพี่อู๊ดมีการลิ้นเปลี้ย พี่หมอนเลยรีบให้ออโทรเรียกรถพยาบาลมารับ หลังจากกลับจากโรงพยาบาลทุกคนจึงรู้ตัวว่าโดนน้องทรายรูดทรัพย์ พี่หมอนเลยสั่งห้ามไม่ให้พี่ยมพาใครมาออฟฟิศอีกเด็ดขาด และให้พี่ยมชดใช้ค่าเสียหายเพียงคนเดียว :: รอบแรกน้ำสร้างความสนใจได้สำเร็จ น้ำเลยขอให้จวบแกล้งพอใจอีกรอบหนึ่ง แต่รอบนี้จวบโดนพี่กอล์ฟเอาไม้หน้าสามฟาดใส่จนสลบ เป็นต่อเลยทำทีวางแผนให้จวบเอามีดจี้คอตัวเอง เพื่อให้น้ำเข้ามาช่วย และแล้วจวบก็ทำสำเร็จและวิ่งหนีหายไป สุดท้ายพอใจและน้ำตกลงเป็นเพื่อนกัน ทำเอาเป็นต่อโล่งอกที่พาน้ำเข้าบ้านได้หนึ่งขั้น |
| 37 | 24 ตุลาคม 2563 | 5 วัน 1 คืน | แฮ็ค ชวนชื่น (ซินดี้) (เปิดตัวครั้งแรก) | พี่ยมกับวอกยังไม่กลับมาทำงานหลังจากขอลาพักร้อนไปเขาใหญ่ยาว 5 วัน ทำเอาทุกคนเป็นห่วงว่าทำไมทั้งคู่ยังไม่กลับ แถมยังติดต่อหากันไม่ได้อีก เจ๊มิ้นท์เลยชวนเป็นต่อกับพี่อู๊ดขึ้นไปหาตัวพี่ยมกับวอกด้วยกันถึงเขาใหญ่ | พี่กอล์ฟโกรธเป็นไฟแถมใครเล่นอะไรก็ไม่เล่นด้วย แถมยังพูดจาดูงอน ๆ ทำเอาทุกคนงงว่าพี่กอล์ฟเป็นอะไรไป จนกระทั่งซินดี้เข้ามาถามหาพี่กอล์ฟ เลยทำเอาทุกคนเริ่มต่อเรื่องติดว่าพี่กอล์ฟอาจจะเป็นแฟนกับซินดี้ และก็เป็นไปอย่างที่คาดไว้เพราะพี่กอล์ฟกับซินดี้เป็นแฟนกันจริง ๆ และที่ทะเลาะกันอยู่เพราะตกลงกันไม่ได้ว่าวันนี้ใครจะเป็นหญิงหรือชาย | ทั้งคู่ยังตกลงกันไม่ได้ว่าใครจะเป็นหญิงหรือชาย พี่กอล์ฟเลยท้าเลิก และซินดี้บอกเลิกจริง ๆ ทำเอาพี่กอล์ฟตั้งตัวไม่ทัน แต่สุดท้ายซินดี้ก็แต่งผู้ชายกลับมาง้อ เพราะคิดได้ว่าต่อให้ทะเลาะกันขนาดไหน ก็ห้ามใจไม่ให้รักพี่กอล์ฟได้ :: ทั้งสามคนเจอตัวพี่ยมกับวอกในสภาพอิดโรยและตัวร้อนจัด เลยรีบพากันส่งโรงพยาบาลเพื่อรักษาตัวเป็นการด่วน |
| 38 | 31 ตุลาคม 2563 | รอดมั้ย |  | (เหตุการณ์ต่อเนื่องจาก ตอน 37)  พี่ยมออกจากโรงพยาบาลเริ่มกลับมาใช้ชีวิตปกติ พี่หมอนและทุกคนดีใจที่พี่ยมไม่ได้เป็นอะไรมาก แต่ก็อดเป็นห่วงไม่ได้เลยถามพี่ยมว่าที่หายไป 6 วัน มันเกิดอะไรขึ้นในนั้นกันแน่ และทำไมสภาพพี่ยมกับวอกถึงได้เป็นแบบนั้น | ขั้นเทพอยากออกไปปาร์ตี้กับเพื่อนแต่ติดว่าสถานที่เป็นเลาจน์ ขั้นเทพเลยเอาบัตรสปามาให้พอใจไปทำสปาเพื่อที่ตนจะได้หนีเที่ยว แต่ที่สปากลับไฟดับพอใจเลยไม่ได้ทำสปาตามที่ตั้งใจไว้ พอใจเลยได้รู้ว่าจริง ๆ เป็นแผนของขั้นเทพที่จะหนีเที่ยว | พอใจจับขั้นเทพได้คาหนังคาเขา ขั้นเทพเลยสารภาพผิดทั้งหมด พอใจได้ยินเช่นนั้นเลยเตือนสติขั้นเทพว่าโตเป็นผู้ใหญ่กันแล้ว จะไปไหนก็บอกกันดี ๆ ไม่ใช่ว่าตนจะหงุดหงิดไม่ให้ไป เพราะยังไงทั้งคู่ก็ต้องมีสังคมเพื่อนกันบ้าง ขั้นเทพได้ยินเช่นนั้นเลยโล่งอก :: พี่ยมบอกว่าที่สภาพเป็นเช่นนั้น เพราะตนหลงป่า หาทางออกไม่เจอ ได้แต่กินหยวกกล้วยประทังชีวิตไปวัน ๆ แถมยังต้องหนีเสืออีก ก็เลยหมดสภาพอย่างที่เห็น แต่เจ๊มิ้นท์ไม่เชื่อเลยโทรหาปรางเพื่อเช็ครายละเอียด ปรากฏว่าวอกกับพี่ยมโกหกไม่ตรงกัน เจ๊มิ้นท์เลยซักพี่ยมจนได้รู้ความจริงว่าจริง ๆ แล้ว พี่ยมกับวอก เอามือถือไปทิ้งที่เขาใหญ่แล้วหนีไปปาร์ตี้ที่บางแสนแทน และที่ทำเช่นนั้นเป็นเพราะเจ๊มิ้นท์กับน้องปรางลงแอปบอก GPS ในเครื่อง เจ๊มิ้นท์เลยกระทืบพี่ยมจนหมดสภาพ |
| 39 | 7 พฤศจิกายน 2563 | เปลี่ยนลุคอาจมีคนทัก เปลี่ยนรักอาจมีคนทุกข์ | พัสกร พลบูรณ์ (ปราง) | วอกไม่พอใจที่ปรางแต่งตัวไม่ให้เกียรติตัวเองจนถูกเพื่อนล้อกลางงานว่าคบคุณป้า เจ๊มิ้นท์ได้ยินเข้าเลยไปยุให้ปรางแต่งตัวเปรี้ยวมาอ่อยผู้ชายต่อหน้าวอกที่บางบาร์ วอกเห็นเลยตกใจและพยายามเตือนแต่ปรางไม่ยอมฟัง และเดินหน้าอ่อยจนได้คุณพีทมานั่งคุยเป็นเพื่อน ทำเอาวอกไม่สบายใจมาก | พี่กอล์ฟกับไหลได้ยินขั้นเทพคุยโทรศัพท์กับเพื่อนว่า "ตนจะบอกเลิกพอใจ" พี่กอล์ฟกลัวพอใจเสียใจเลยเอาเรื่องไปบอกพอใจกับเป็นต่อ เป็นต่อโกรธมากและต่อยหน้าขั้นเทพต่อหน้าพอใจ ข้อหาที่ทำผิดสัญญาว่าจะไม่ทำให้พอใจเสียใจ และพยายามเค้นถามว่าจะเลิกทำไม | พี่หมอนกับทิพย์รีบเข้ามาห้ามเป็นต่อก่อนเรื่องจะบานปลาย จริง ๆ แล้ว "เลิก" ที่พี่กอล์ฟได้ยินจากขั้นเทพ คือ "ฤกษ์แต่งงานของตนกับพอใจ" เพราะพี่หมอนกับทิพย์เพิ่งกลับมาจากดูฤกษ์แต่งงานให้ขั้นเทพ ทำเอาพอใจดีใจมากที่ขั้นเทพยอมหยุดแค่ตนเสียที แต่ก็ทำเป็นต่อใจหายเพราะพอใจจะย้ายออกจากคอนโด :: วอกพยายามห้ามไม่ให้ปรางทำอะไรเกินเลย แต่ปรางก็ไม่สนใจแถมยังควงคุณพีทออกนอกร้านต่อหน้าต่อตา ทำเอาวอกเสียใจมาก พี่ยมเลยถามเจ๊มิ้นท์ว่าเป็นแผนแกล้งวอกหรือเปล่า ก่อนจะแฉว่าทั้งหมดเป็นฝีมือเจ๊มิ้นท์ วอกเลยขอไม่ให้ปรางแต่งตัวแบบนี้อีก |
| 40 | 14 พฤศจิกายน 2563 | ปิง วัง ยม นั่นนนน... | มารี เบรินเนอร์ (น้ำ) พิชานา อยู่สุข (หมวย) | พี่หมอนนัดขั้นเทพกับพี่ยมมาประชุมกันรอบดึกถึงโปรเจกต์ใหม่ที่ BKL จะทำกัน แต่พี่ยมกลับพาน้องขนมจีนมานั่งในออฟฟิศด้วย ทำเอาพี่หมอนไม่สบายใจมากเพราะก่อนหน้านี้ (ตอน 36) พี่ยมเพิ่งจะพาโจรเข้ามาขโมยของทั้งออฟฟิศ และกลัวว่าน้องขนมจีนจะเป็นมิจฉาชีพ | พอใจอยากนัดน้ำมาเลี้ยงข้าวขอบคุณที่บางบาร์ ทำเอาเป็นต่อดีใจมากที่พอใจยอมรับน้ำอีกขั้นหนึ่ง แต่แล้วหมวยกลับโผล่มาที่บางบาร์ทำเอาเป็นต่อตกใจมาก เพราะกลัวว่าความลับที่เป็นต่อคบกับน้ำจะแตก และพอใจจะโกรธตนมาก เป็นต่อเลยรีบวางแผนให้เจ๊มิ้นท์พาน้ำหรือหมวยออกไปข้างนอกเพื่อหนีพอใจ | เป็นต่อเกือบทำแผนสำเร็จแต่แล้วหมวยกลับเข้ามาในร้านอีกรอบและด่าทอน้ำอย่างรุนแรงจนทุกคนตกใจ หมวยตั้งใจแฉว่าน้ำกับเป็นต่อเป็นแฟนกันแต่โดนน้ำชกเข้าที่หน้าก่อน น้ำเลยกลบเกลื่อนว่าจริง ๆ แล้วแฟนเก่าน้ำเป็นแฟนหมวยและผู้ชายเป็นฝ่ายมาชอบตนเองก็เลยโดนหมวยตามรังควาญจนถึงทุกวันนี้ พอใจเชื่อและให้เป็นต่อกับน้ำรีบพาหมวยไปโรงพยาบาล :: ทันทีที่ขนมจีนออกไปโทรศัพท์ พี่หมอนเลยสั่งให้พี่ยมรีบพาขนมจีนออกไปรอข้างนอก พี่ยมจะตามไปคุยแต่ได้ยินขนมจีนคุยโทรศัพท์อยู่ ตนเลยรีบเอามาบอกพี่หมอนว่าอาจเป็นแผนเจ๊มิ้นท์ก็ได้ พี่ยมเลยเข้าไปคุยกับขนมจีนและบอกว่าตนมีแฟนแล้วและจะคืนเงินให้ ขนมจีนตกใจเลยบอกว่าเจ๊ที่คุยด้วยคือลูกค้าตนไม่ใช่เจ๊มิ้นท์ เลยทำเอาพี่ยมหน้าแตก |
| 41 | 21 พฤศจิกายน 2563 | เสือผันกับชบา | แฮ็ค ชวนชื่น (ซินดี้) | พี่ยมลาพักร้อนไปเที่ยวกับเจ๊มิ้นท์ที่หัวหินจนขาดงานเกินวันลา พี่หมอนเลยมาตามเอาเรื่องถึงบางบาร์ แต่แล้วทุกคนก็ได้เห็นพี่ยมในสภาพแขนหัก หน้าฟกช้ำ ร่างกายบอบช้ำเหมือนโดนกระทืบมา พี่หมอนเลยถามทั้งคู่ว่าไปทำอะไรที่หัวหินกันแน่ | เป็นต่อเห็นพอใจกับขั้นเทพกำลังจะไปได้ดีกัน เป็นต่อเลยฉวยโอกาสวางแผนเพื่อทำให้พอใจใจอ่อนยอมให้ตนไปมีแฟนใหม่สักที | เป็นต่อแกล้งมีอาการเหมือนเป็นโรคซึมเศร้า ทำให้พอใจเกือบใจอ่อน แต่ขั้นเทพกลับหลุดเรื่องแฟน พอใจเลยแกล้งหัวใจวายกลับเพื่อให้เป็นต่อสารภาพความจริง :: เจ๊มิ้นท์เล่าว่า พี่ยมกับเจ๊มิ้นท์กำลังสวมบทบาทเล่นเป็นโจรกับเหยื่อเพื่อที่จะได้มีอะไรกัน แต่พี่ยมกลับบอกให้เจ๊มิ้นท์ร้องขอความช่วยเหลือ ทำเอาแม่บ้านที่ทำความสะอาดอยู่หน้าห้องได้ยินและเข้าใจผิดเลยไปเรียกยามเข้ามากระทืบพี่ยม ก่อนเรียกตำรวจมาจับส่งโรงพัก ตัวเจ๊มิ้นท์เองเผลอหลับเพราะเพลียจากการเดินทาง ฟื้นขึ้นมาอีกทีคือตำรวจมากันเต็มห้องแล้ว พี่หมอนเลยได้แต่สมน้ำหน้าใส่พี่ยม |
| 42 | 28 พฤศจิกายน 2563 | เจ๊เหงี่ยม | เต๋อ เชิญยิ้ม (น้าเหงี่ยม) พงศ์กฤษฏิ์ ศิริเบ็ญจา (โจ) | น้าเหงี่ยมปลอมตัวเป็นกะเทยแล้วพาน้องส้มโอมาเที่ยวที่บางบาร์ พี่ยมเห็นท่าไม่ดีเลยวางแผนแฉน้าเหงี่ยมต่อหน้าส้มโอ เพื่อให้ส้มโอตาสว่างและรู้ว่าน้าเหงี่ยมไม่ใช่กะเทย | พี่หมอนงอนน้องโจหนักมากที่ออกจากกรมมาแล้วแต่ไม่ยอมมาหาตน น้องโจเลยตามมาง้อ น้องโจได้โอกาสเลยถามทิพย์ว่าจะทำยังไงไม่ให้พี่หมอนงอนไปมากกว่านี้ เพราะตนวางแผนที่จะบวชในอีก 10 วัน ทิพย์เลยขอให้น้องโจบอกไปตามตรง | น้องโจบอกพี่หมอนตามตรงว่าจะบวช พี่หมอนเสียใจมากเลยวิ่งหนีมาซ่อนตัวที่มินิมาร์ท ทุกคนใจไม่ดีเลยตามลงมาแต่ไม่เจอ น้องโจเลยขอกลับไปที่บ้านเพื่อเอาโทรศัพท์ใหม่โทรหาพี่หมอน พี่หมอนเลยออกมาจากหลังร้านและบอกว่าที่ทำแบบนี้เพราะทำใจและยอมให้น้องโจไปบวชแต่โดยดี :: เป็นต่ออาสาเข้าไปจีบน้องส้มโอ น้าเหงี่ยมที่เป็นกะเทยอยู่จึงไม่มีทางเลือกและยอมให้เป็นต่อจีบ พอส้มโอคล้อยจะตามเป็นต่อไป น้าเหงี่ยมเลยพาส้มโอออกไปเคลียร์กันนอกร้านและเลิกปลอมตัวเป็นกะเทย พวกพี่ยมที่แอบดูอยู่เลยรู้ว่าจริง ๆ แล้วน้าเหงี่ยมแอ๊บแมนเพื่อไม่ให้เมียรู้ว่าพาสาวมาเที่ยวที่กรุงเทพฯ |
| 43 | 12 ธันวาคม 2563 | มนต์รักกรรมเก่า | มารี เบรินเนอร์ (น้ำ) แฮ็ค ชวนชื่น (ซินดี้) | เป็นต่อยังทำใจพาน้ำไปแนะนำกับพอใจในฐานะแฟนไม่ได้ ยมเลยมาเล่าเรื่องให้ฟังว่าที่เป็นแบบนี้ เพราะเป็นกรรมเก่าของเป็นต่อที่ไปขัดขวางความรักในอดีต และทำให้ในปัจจุบันต้องมาเจอพอใจขัดขวางความรักซะเอง | กอล์ฟทะเลาะกับซินดี้มาจนบาดเจ็บเลือดออกและยังคงทะเลาะกันต่อเนื่องถึงขั้นจะพังร้าน ทุกคนเห็นท่าไม่ดีเลยรีบเข้ามาห้ามศึกพร้อมกับถามว่าเกิดอะไรขึ้นกันแน่ | กอล์ฟเล่าว่าเห็นซินดี้ซ้อนวินมอเตอร์ไซค์เข้าบ้านแล้วกอดวินมอเตอร์ไซค์แน่นมาก ตนหึงเลยกระโดดหวังจะถีบซินดี้ แต่วินมอเตอร์ไซค์สวนถีบกลับมาไปโดนปาก ปากก็เลยแตก ในขณะที่ซินดี้บอกว่าที่ตนทำแบบนั้นเพราะกลัวหงายหลังล้มลงไป หมอนเลยสรุปว่าที่เป็นแบบนี้เพราะกอล์ฟมองโลกในแง่ร้าย เอาตนเป็นที่ตั้งและเชื่อว่าตนเป็นแบบไหน คนอื่นต้องเป็นแบบนั้น กอล์ฟเถียงหมอนไม่ออกจึงยอมรับผิดตามตรง ทิพย์เลยให้ทั้งคู่ทำความเข้าใจกันใหม่ :: เป็นต่อไม่เชื่อว่าเรื่องที่พี่ยมเล่าจะเป็นเรื่องจริง แต่ลึก ๆ ก็แอบคิดว่าที่เป็นแบบนี้ อาจจะเป็นเพราะกรรมเก่าก็ได้ |
| 44 | 19 ธันวาคม 2563 | วิเศษนิยม กอบกู้ & บังอร มีแต้ม | แฮ็ค ชวนชื่น (ซินดี้) | ยมเห็นโอกาสสารภาพเรื่องขุน เลยตั้งใจพาไปดินเนอร์ข้างนอกเพื่อบอกกับเจ๊มิ้นท์เรื่องนี้ แต่เจ๊มิ้นท์กับหมอนเห็นไปเห็นการ์ดแต่งงานที่ยมลืมไว้ ทั้งคู่เลยเข้าใจว่ายมจะขอเจ๊มิ้นท์แต่งงาน | พอใจเอาชุดแต่งงานมาอวดเป็นต่อกับทิพย์ และฝากให้พี่กอล์ฟเอาชุดขึ้นไปเก็บบนห้อง กอล์ฟได้โอกาสเลยชวนซินดี้ใส่ชุดแต่งงานแล้วถ่ายรูปเล่นกัน แต่แล้วกอล์ฟกลับทำชุดแต่งงานขาด กอล์ฟกลัวโดนว่าเลยเอาไปถามพอใจว่าทำชุดขาดมาจากร้านหรือเปล่า | เป็นต่อเห็นความผิดปกติเลยไปซักกับซินดี้จนรู้ว่าชุดที่ขาดเป็นฝีมือกอล์ฟ เป็นต่อเลยขึ้นมาแฉว่าชุดแต่งงานที่ขาดเป็นฝีมือกอล์ฟ กอล์ฟเลยสารภาพความจริง พอใจไม่ถือโทษโกรธอะไรและขอให้กอล์ฟจ่ายค่าซ่อมชุดทั้งหมดแทน :: ยมมอมเจ๊มิ้นท์จนเมาเพราะหวังว่าจะได้ลดโทษ จนเจ๊มิ้นท์เริ่มเบื่อเลยถามไปตรง ๆ ว่าเมื่อไหร่จะขอแต่งงาน ยมตกใจเลยถามว่าไปเอามาจากไหน เจ๊มิ้นท์จึงบอกว่าเห็นการ์ดแต่งงาน ยมเลยบอกว่าการ์ดนั้นเป็นต้นแบบของงานแต่งพอใจกับขั้นเทพแต่ยมไม่ได้ส่งชื่อไปเพื่อนเลยพิมพ์ชื่อยมกับเจ๊มิ้นท์มา เจ๊มิ้นท์เลยโกรธยมมาก |
เนื้อหาที่ออกอากาศทางช่องวัน 31 ในเป็นต่อ 2020 มีทั้งหมด 44 ตอน